stanford-oval/wikipedia huggingface dataset:
การประกวดโครงงานวิทยาศาสตร์และวิศวกรรมศาสตร์นานาชาติ
นักเรียนไทยผู้ได้รับรางวัล > Regeneron ISEF 2023 (ครั้งที่ 74) ณ เมืองดัลลัส รัฐเท็กซัส > THA002: Young Scientist Competition

รางวัล Grand Award
รางวัลอันดับ 4 สาขาชีววิทยาเชิงคำนวณและชีวสารสนเทศ: 
 CBIO050T - PROSynMOGN: Enhancing Molecular Graph Neural Networks Toward Predicting Synergistic Cancer Drug Combinations Driven by Protein Expression 
 โดย ติสรณ์ ณ พัทลุง, เมธิน โฆษิตชุติมา, และกิตติพัศ พงศ์อรุโณทัย โรงเรียนกำเนิดวิทย์ จังหวัดระยอง
แหล่งข้อมูลอื่น

https://www.societyforscience.org/isef/
https://centennial.societyforscience.org/
อะบุล กะลาม อาซาด

| เมาลานา ซายยิดอะบุล กะลาม อาซาด |
| --- | --- |


รัฐมนตรีการศึกษาคนแรก
ดำรงตำแหน่ง 15 สิงหาคม 1947 – 2 กุมภาพันธ์ 1958
นายกรัฐมนตรี: ชวาหัรลาล เนหรู
ก่อนหน้า: ประเดิมตำแหน่ง
ถัดไป: เค แอล ศรีมาลี
สมาชิกรัฐสภารัฐธรรมนูญอินเดีย
ดำรงตำแหน่ง พฤศิจกายน 1946 – 26 มกราคม 1950
ประธานคองเกรสแห่งชาติอินเดีย
ดำรงตำแหน่ง 1923–1924
ก่อนหน้า: โมฮัมมัด อะลี ชาวหัร
ถัดไป: มหาตมะ คานธี
ดำรงตำแหน่ง 1940–1946
ก่อนหน้า: ราเชนทร ประสาท
ถัดไป: เจ บี กรีปาลานี
 
ข้อมูลส่วนบุคคล
เกิด: 11 พฤศจิกายน ค.ศ. 1888(1888-11-11) มักกะฮ์ เฮยัซ จักรวรรดิออตโตมัน   (ปัจจุบัน ซาอุดิอาระเบีย)
เสียชีวิต: 22 กุมภาพันธ์ ค.ศ. 1958(1958-02-22) (69 ปี) เดลี อินเดีย
สาเหตุการเสียชีวิต: เส้นเลือดในสมองแตก
ที่ไว้ศพ: มัสยิดจามา เดลี
พรรคการเมือง: คองเกรสแห่งชาติอินเดีย
คู่สมรส: Zulaikha Begum
อาชีพ: นักเทววิทยา, นักวิชาการ, นักเคลื่อนไหวทางการเมือง
รางวัล: ภารตรัตนะ (หลังเสียชีวิต, 1992)
ลายมือชื่อ: 

อะบุล กะลาม ฆุลาม มุฮิยุดดีน อาห์เมด บิน ไครุดดีน อัล-ฮุสไซนี อาซาด (อักษรโรมัน: Abul Kalam Ghulam Muhiyuddin Ahmed bin Khairuddin Al-Hussaini Azad, (listenไฟล์:Abulkalam.ogg); 11 พฤศจิกายน 1888 – 22 กุมภาพันธ์ 1958) หรือเป็นที่รู้จักสั้น ๆ ว่า เมาลานาอาซาด (อักษรโรมัน: Maulana Azad) เป็นนักเคลื่อนไหวเรียกร้องเอกราชอินเดีย, นักเทววิทยาอิสลาม, นักเขียน และผู้นำอาวุโสของคองเกรสแห่งชาติอินเดีย หลังอินเดียได้รับเอกราช เขาขึ้นดำรงตำแหน่งรัฐมนตรีศึกษาธิการคนแรกของอินเดีย ชื่อ "เมาลานาอาซาด" ของเขามาจากคำว่า "เมาลานา" เป็นคำเรียกนำหน้าเชิงให้เกียรติที่แปลว่า "นายท่าน" ส่วน "อาซาด" (อิสระ) เป็นนามปากกาของเขา เขามีบทบาทสำคัญมากต่อการวางรากฐานการศึกษาในประเทศอินเดีย วันเกิดของเขาได้รับการเฉลิมฉลองเป็นวันการศึกษาแห่งชาติ (National Education Day) ไปทั่วประเทศอินเดีย
เมื่อครั้นเป็นหนุ่ม อาซาดเป็นผู้ประพันธ์บทกวีภาษาอูรดู และยังศึกษาปรัชญากับศาสนา เขาเริ่มมีบทบาทมากขึ้นจากการทำงานเป็นนักข่าวและตีพิมพ์ชิ้นงานที่วิจารณ์รัฐบาลของบริติชราชและสนับสนุนแนวคิดชาตินิยมอินเดีย อาซาดได้กลายมาเป็นผู้นำขบวนการกีลาฟัต ที่ซึ่งเขาได้มีโอกาสใกล้ชิดกับมหาตมะ คานธี ต่อมาอาซาดจึงมีความสนใจมากต่อขบวนการดื้อแพ่งของคานธีและทำงานเพื่อจัดการประท้วงโดยขบวนการดื้อแพ่งเพื่อต่อต้านพระราชบัญญัติโรวราตปี 1919 อาซาดวางตนสนับสนุนแนวคิดของคานธี สนับสนุน สวเทศี (ผลิตภัณฑ์ท้องถิ่น) และ สวราช (ปกครองตนเอง) ในปี 1923 เมื่ออายุได้ 35 ปี เขาขึ้นเป็นประธานคองเกรสแห่งชาติอินเดีย เป็นประธานคนที่อายุน้อยที่สุดในตอนนั้น
ในปี 1931 เขามีบทบาทมากในการจัดการธรรสนสัตยเคราะห์ และกลายมาเป็นหนึ่งในผู้นำการเรียกร้องเอกราชที่โดดเด่นที่สุดในเวลานั้น โดยมีบทบาทเด่นในการชูความสามัคคีระหว่างชาวฮินดูกับมุสลิม และยังผลักดันแนวคิดแบบฆราวาสนิยมและสังคมนิยม เขายังทำงานให้กับ อัลฮิลาล หนังสือพิมพ์สนับสนุนแนวคิดสามัคคีระหว่างชาวฮินดูและมุสลิมเช่นกัน
อภิสิทธิ์ อ้นรักษ์

| 0 | 1 | 2 | 3 |
| --- | --- | --- | --- |
ชื่อเต็ม:  อภิสิทธิ์ อ้นรักษ์
วันเกิด:  16 มีนาคม พ.ศ. 2519 (48 ปี) จังหวัดสมุทรปราการ ประเทศไทย
ในประเทศ
| ปี |  ลีก |  หน้าที่ |  |
| พ.ศ. 2543–2555 |  ไทยพรีเมียร์ลีก |  ผู้ตัดสิน |  |
ระหว่างประเทศ
| ปี |  ลีก |  หน้าที่ |  |
| พ.ศ. 2552–2555 |  รายการฟีฟ่า |  ผู้ตัดสิน |  |
อภิสิทธิ์ อ้นรักษ์ (16 มีนาคม พ.ศ. 2519 – ) หรือ เปาอ้น เป็นผู้ตัดสินฟุตบอลชาวไทยที่ได้รับการมอบหมายให้เป็นผู้ตัดสินระดับนานาชาติจากฟีฟ่า เขายังได้รับเลือกให้เป็นผู้ตัดสินที่ 4 อย่างเป็นทางการในเอเอฟซีแชมเปียนส์ลีก 2553 และเป็นผู้ตัดสินในรอบรองชนะเลิศเอเอฟเอฟ ซูซูกิ คัพ 2010 ด้วยเช่นกัน
ประวัติ

วันที่ 21 พฤศจิกายน พ.ศ. 2553 อภิสิทธิ์ได้รับการกำหนดให้เป็นผู้ตัดสินรอบชิงชนะเลิศโตโยต้า ลีกคัพ 2553 ระหว่างทีมสโมสรฟุตบอลบุรีรัมย์ ยูไนเต็ด กับสโมสรฟุตบอลการท่าเรือไทย ณ กรีฑาสถานแห่งชาติ ที่กรุงเทพมหานคร
ส่วนวันที่ 19 ธันวาคม พ.ศ. 2553 อภิสิทธิ์ได้รับการกำหนดให้เป็นผู้ตัดสินที่ 4 อย่างเป็นทางการในรอบรองชนะเลิศนัดที่ 2 ของรายการเอเอฟเอฟ ซูซูกิ คัพ 2010 ซึ่งเป็นการแข่งระหว่างทีมอินโดนีเซียกับทีมฟิลิปปินส์ ณ เกลอรา บังการ์โน สเตเดียม ที่จาการ์ตา
ในวันที่ 25 ธันวาคม พ.ศ. 2553 ในการแข่งขันไทยพรีเมียร์ลีก 2553 รอบเพลย์ออฟระหว่างสโมสรฟุตบอลจังหวัดนครปฐมกับสโมสรฟุตบอลจังหวัดศรีสะเกษ ได้เกิดเหตุแฟนบอลทำร้ายผู้ตัดสิน ซึ่งอภิสิทธิ์ได้รับบาดเจ็บและเข้ารับการรักษาที่โรงพยาบาล โดยเขาได้ถูกกล่าวหาว่ารับเงินจากสโมสรฟุตบอลจังหวัดศรีสะเกษ แต่ทางอภิสิทธิ์ก็ปฏิเสธว่าไม่ได้รับสินบนจากทีมดังกล่าว ในขณะที่แฟนบอลที่ได้รับการตั้งข้อหาร่วมกันทำร้ายผู้ตัดสินที่มามอบตัวก็ปฏิเสธว่ามิได้ทำร้ายอภิสิทธิ์แต่อย่างใด ทั้งนี้ อภิสิทธิ์ได้เรียกร้องให้ทุกฝ่ายเคารพกฎกติกาการแข่งขัน หากการตัดสินผิดพลาดจริง ก็ยินดีให้ตรวจสอบตามขั้นตอนที่วางไว้ เพื่อเป็นการยกมาตรฐานวงการฟุตบอลให้สูงขึ้น
เดือนตุลาคม พ.ศ. 2555 อภิสิทธิ์เป็นหนึ่งในสองผู้ตัดสินระดับฟีฟ่าที่ได้รับการเสนอห้ามมิให้ทำหน้าที่เป็นระยะเวลา 3 เดือน ภายหลังจากการเกิดความเห็นว่าผิดพลาดในการทำหน้าที่เมื่อครั้งที่สโมสรฟุตบอลบุรีรัมย์ ยูไนเต็ด ชนะทีมสโมสรฟุตบอลโอสถสภา 4 ประตูต่อ 2 ของการแข่งขันไทยลีก ในขณะเดียวกัน พลตรีชินเสณ ทองโกมล ซึ่งเป็นประธานกรรมการแต่งตั้งและประเมินผลผู้ตัดสิน ได้ออกมาเปิดเผยว่ามีการเรียกร้องให้ยุติการทำหน้าที่ผู้ตัดสินจริง หากแต่เป็นเพียงส่วนหนึ่งเท่านั้น ที่เกิดจากการปลุกกระแสของผู้เสียผลประโยชน์
ดูเพิ่ม

เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553
อะลาบาสเทอร์

| อะลาบาสเทอร์ |
| --- | --- |

การจำแนก
ประเภท: แร่
คุณสมบัติ
สี: ขาว น้ำตาล
ค่าความแข็ง: 1.5-3
สีผงละเอียด: สีขาว
อะลาบาสเทอร์(Alabaster) เป็นแร่ที่อยู่ในกลุ่มของยิปซัมและแคลไซต์
ประโยชน์

แร่อะลาบาสเทอร์ส่วนมากจะถูกใช้ในอุตสาหกรรมการแกะสลักหิน ซึ่งสามารถพบได้ทั่วไปในงานแกะสลักต่างๆ ภายในโบสถ์ทางศาสนาคริสต์
อาตาร์

สัญลักษณ์ของศาสนาโซโรอัสเตอร์แสดงการใช้อาตาร์เป็นสัญลักษณ์
อาตาร์ (ภาษาอเวสตะ: 𐬁𐬙𐬀𐬭 ātar) เป็นแนวคิดไฟอันศักดิ์สิทธิ์ในศาสนาโซโรอัสเตอร์ บางครั้งอธิบายในมุมมองแบบนามธรรมว่าเป็น “ไฟที่กำลังเผาไหม้และเลิกเผาไหม้” ("burning and unburning fire") หรือ “ไฟที่มองเห็นได้และมองไม่เห็น” ("visible and invisible fire") (Mirza, 1987:389) เป็นที่เชื่อกันว่าอาตาร์เป็นรูปทัศนะของพระอหุรามัซดะ และอชา (Asha) ผ่านยะซาตา (Yazata) ในเชิง eponymous พิธีในการทำไฟให้บริสุทธิ์นั้นประกอบเป็นจำนวน 1,128 ครั้งต่อปี
ในภาษาอเวสตะนั้น ātar เป็นคุณลักษณะของแหล่งกำเนิดความร้อนและแสงไฟ ซึ่งอาจมาจากรากในภาษาเปอร์เซีย ātarš และ ātaš (ไฟ) มีความเกี่ยวเนื่องทางศัพทมูลกับ 𐬁𐬚𐬭𐬀𐬎𐬎𐬀𐬥แม่แบบ:Lrm āθrauuan / aθaurun ในภาษาอเวสตะ (ภาษาสันสกฤตยุคพระเวท अथर्वन् atharvan อถรรวัน) มีความหมายถึงนักบวชรูปแบบหนึ่ง ต่อมาภาษาละตินได้รับคำเข้ามาเป็นคำว่า ater (ดำ) และเป็นไปได้ว่าเป็นรากของคำในภาษาอัลบาเนีย vatër, ภาษาโรมาเนีย vatră และ ภาษาเซอร์โบ-โครเอเชีย vatra (ไฟ)
ในศาสนาโซโรอัสเตอร์ยุคหลัง อาตาร์ (ātar, เปอร์เซียกลาง: 𐭠𐭲𐭥𐭥𐭩 ādar หรือ ādur) เป็นหนึ่งในวัตถุหลักและสัญลักษณ์รูปภาพของศาสนาโซโรอัสเตอร์
อัตราเร็ว

ระวังสับสนกับ ความเร็ว
| อัตราเร็ว |
| --- | --- |
อัตราเร็วสามารถสังเกตได้จากอัตราของวัตถุที่ครอบคลุมระยะทาง วัตถุที่เลื่อนที่เร็วจะมีอัตราเร็วสูงและกินระยะทางมากในเวลาที่กำหนด ในขณะที่วัตถุเคลื่อนที่ช้าจะกินระยะทางน้อยในเวลาเดียวกัน
สัญลักษณ์ทั่วไป: v
หน่วยเอสไอ: m/s, m s−1
มิติ: L T−1
อัตราเร็ว (สัญลักษณ์: v) คืออัตราของ การเคลื่อนที่ หรือ อัตราการเปลี่ยนแปลงของตำแหน่งก็ได้ หลายครั้งมักเขียนในรูป ระยะทาง d ที่เคลื่อนที่ไปต่อ หน่วย ของ เวลา t
อัตราเร็ว เป็นปริมาณสเกลาร์ที่มีมิติเป็นระยะทาง/เวลา ปริมาณเวกเตอร์ที่เทียบเท่ากับอัตราเร็วคือความเร็ว อัตราเร็ววัดในหน่วยเชิงกายภาพเดียวกับความเร็ว แต่อัตราเร็วไม่มีองค์ประกอบของทิศทางแบบที่ความเร็วมี อัตราเร็วจึงเป็นองค์ประกอบส่วนที่เป็นขนาดของความเร็ว
ในรูปสัญลักษณ์ทางคณิตศาสตร์ อัตราเร็วคือ
หน่วยของอัตราเร็ว ได้แก่
เมตรต่อวินาที, (สัญลักษณ์ m/s) , ระบบหน่วย SI
กิโลเมตรต่อชั่วโมง, (สัญลักษณ์ km/h)
ไมล์ต่อชั่วโมง, (สัญลักษณ์ mph)
นอต (ไมล์ทะเลต่อชั่วโมง, สัญลักษณ์ kt)
มัค เมื่อมัค 1 เท่ากับ อัตราเร็วเสียง มัค n เท่ากับ n เท่าของอัตราเร็วเสียง
อัตราเร็วแสง ใน สุญญากาศ (สัญลักษณ์ c) เป็นหนึ่งใน หน่วยธรรมชาติ
การเปลี่ยนหน่วยที่สำคัญ
ยานพาหนะต่าง ๆ มักมี speedometer สำหรับวัดอัตราเร็ว
วัตถุที่เคลื่อนที่ไปตามแนวราบ พร้อม ๆ กับแนวดิ่ง (เช่น อากาศยาน) จะแยกประเภทเป็น forward speed กับ climbing speed
อัตราเร็วเฉลี่ย

อัตราเร็ว(v) ในรูป สมบัติเชิงกายภาพ มักแทนอัตราเร็วที่ขณะใดขณะหนึ่ง ในชีวิตจริงเรามักใช้ อัตราเร็วเฉลี่ย (ใช้สัญลักษณ์  {\tilde {v}}) ซึ่งก็คือ อัตรา ของ ระยะทาง รวม (หรือ ความยาว) ต่อช่วง เวลา
ยกตัวอย่างเช่น ถ้าคุณเคลื่อนที่ได้ 60 ไมล์ในเวลา 2 ชั่วโมง อัตราเร็ว เฉลี่ย ของคุณในช่วงเวลานั้นคือ 60/2 = 30 ไมล์ต่อชั่วโมง แต่อัตราเร็วที่ขณะใดขณหนึ่งย่อมเปลี่ยนแปลงต่างกันไป
ในรูปสัญลักษณ์ทางคณิตศาสตร์
อัตราเร็วที่ขณะใดขณะหนึ่งซึ่งนิยามเป็นฟังก์ชันของ เวลา ในช่วงเวลา  [t_{0},t_{1}] จะให้อัตราเร็วเฉลี่ยในรูป
ในขณะที่อัตราเร็วที่ขณะใดขณะหนึ่งซึ่งนิยามเป็นฟังก์ชันของ ระยะทาง (หรือ ความยาว) ในช่วงความยาว  [l_{0},l_{1}] จะให้อัตราเร็วเฉลี่ยในรูป
บ่อยครั้งที่มีคนคาดโดยสัญชาตญาณ แต่ผิด ว่าการเคลื่อนที่ครึ่งแรกของระยะทางด้วยอัตราเร็ว  v_{a} และระยะทางครึ่งที่สองด้วยอัตราเร็ว  v_{b} จะให้อัตราเร็วเฉลี่ยรวมเป็น  {\tilde {v}}={\frac {v_{a}+v_{b}}{2}} ค่าที่ถูกต้องต้องเป็น  {\tilde {v}}={\frac {2}{{\frac {1}{v_{a}}}+{\frac {1}{v_{b}}}}}
 (ระลึกไว้ว่า อย่างแรกเป็น ค่าเฉลี่ยเลขคณิต ในขณะที่อย่างที่สองเป็น ค่าเฉลี่ยฮาร์มอนิก)
อัตราเร็วเฉลี่ยสามารถหาได้จาก distribution function ของอัตราเร็วได้เช่นกัน (ทั้งในรูประยะทางหรือเวลาก็ตาม)
นัยสำคัญทางวัฒนธรรม

อัตราเร็วหรือ ความว่องไวของการเคลื่อนที่มีบทบาทสำคัญในวัฒนธรรมของมนุษย์และสัตว์ (ดู การแข่งความเร็ว) มันเป็นองค์ประกอบของ ความนุ่มนวล ความแม่นยำ และ ความแข็งแกร่ง เช่น ใน การเต้นรำ หรือ ศิลปะการรบ สัตว์ที่เป็นสัญลักษณ์ของอัตราเร็วคือ ม้า (PIE *ek'vos มีที่มาจากคำว่า *ok'u- "ว่องไว") นก โดยเฉพาะนกนักล่าอย่าง เหยี่ยว และแมว คือ lynx (ดู Flos Duellatorum) สัตว์บกที่รวดเร็วที่สุดคือ ชีต้า ซึ่งมีอัตราเร็วในการวิ่งถึง 110 km/h (68 mph) ในระยะทางสั้น ๆ สำหรับอัตราเร็วสม่ำเสมอแล้ว สัตว์บกที่เร็วที่สุดก็คือ ม้าพันธุ์ดีที่ได้รับการฝึก
อัตราเร็วทั่วไปของวัตถุซึ่งเคลื่อนที่

สำหรับมนุษย์ อัตราเร็วของ การเดิน ของมนุษย์อยู่ที่ประมาณ (~5 km/h, 1.39 m/s) ถึงแม้ว่ามันจะขึ้นอยู่กับปัจจัยหลายอย่าง เช่น ความสูง น้ำหนัก และอายุ
การวิ่ง: อัตราเร็วสำหรับระยะทางไกล การจ้อกกิ้ง สำหรับคนโดยเฉลี่ยอยู่ที่ประมาณ 6 mph (~10 km/h, 2.7 m/s) นักกีฬาชั้นยอดสามารถวิ่งเต็มเหยียดด้วยอัตราเร็ว 23.03 mph (~36.85 km/h, 10.24 m/s) ภายในระยะทางสั้น ๆ เช่น การวิ่ง 200 เมตร
การขี่จักรยาน: 12 mph (~20 km/h, 5.56 m/s)
รถยนต์: โดยเฉลี่ย 65 mph (~104 km/h, 28.9 m/s) บนทางด่วน
แหล่งข้อมูลอื่น

http://mpec.sc.mahidol.ac.th เก็บถาวร 2006-10-28 ที่ เวย์แบ็กแมชชีน
http://www.posn.or.th
อันโจ

| อันโจ 安城市 |
| --- | --- |
นคร
   ธง
ตำแหน่งเมืองอันโจในจังหวัดไอจิ
อันโจ 
พิกัด: 34°58′N 137°5′E﻿ / ﻿34.967°N 137.083°E﻿ / 34.967; 137.083
ประเทศ: ญี่ปุ่น
ภูมิภาค: ชูบุ (โทไก)
จังหวัด: ไอจิ
การปกครอง
 • นายกเทศมนตรี: กากุ คามิยะ
พื้นที่
 • ทั้งหมด: 86.01 ตร.กม. (33.21 ตร.ไมล์)
ความสูง: 10 เมตร (30 ฟุต)
ประชากร (August 2011)
 • ทั้งหมด: 179,614 คน
 • ความหนาแน่น: 2,090 คน/ตร.กม. (5,400 คน/ตร.ไมล์)
เขตเวลา: UTC+9 (Japan Standard Time)
- Tree: Japanese Black Pine
- Flower: Scarlet Sage
Phone number: 0566-76-1111
Address: 18-23 Sakuramachi, Anjō-shi, Aichi-ken 446-8501
เว็บไซต์: www.city.anjo.aichi.jp
อันโจ (ญี่ปุ่น: 安城市; โรมาจิ: Anjō-shi)  เป็นนครในจังหวัดไอจิ ประเทศญี่ปุ่น ในปี พ.ศ. 2554 มีจำนวนประชากร 179,614 คน มีขนาดพื้นที่ทั้งสิ้น 86.01 ตารางกิโลเมตร
แหล่งข้อมูลอื่น

เว็บไซต์ทางการ (ญี่ปุ่น)
อาลี บองโก ออนดิมบา

| อาลี บองโก ออนดิมบา |
| --- | --- |
บองโกเมื่อปี 2022

ประธานาธิบดีกาบองคนที่ 3
ดำรงตำแหน่ง 16 ตุลาคม 2009 – 30 สิงหาคม 2023
นายกรัฐมนตรี: ปอล บีโยเก อึมบา แรมง อึนดง ซีมา ดาเนียล โอนา องโด แอมานุแอล อีโซเซ-อึงกอนแด ฌูว์เลียง อึงโกเก เบกาเล โรซ คริสตียาน ราปงดา อาแล็ง โกลด บีลี บี อึนเซ
รองประธานาธิบดี: ปีแยร์-กลาแวร์ มาก็องกา มูซาวู โรซ คริสตียาน ราปงดา
ก่อนหน้า: โอมาร์ บองโก
ถัดไป: บริส กลอแตร์ ออลีกี อึงแกมา (เปลี่ยนผ่าน)
 
ข้อมูลส่วนบุคคล
เกิด: อาแล็ง-แบร์นาร์ บองโก  (1959-02-09) 9 กุมภาพันธ์ ค.ศ. 1959 (65 ปี) บราซาวีล แอฟริกาศูนย์สูตรของฝรั่งเศส (ปัจจุบันคือสาธารณรัฐคองโก)
พรรคการเมือง: พรรคประชาธิปไตยกาบอง
คู่สมรส: ซีลวียา บองโก ออนดิมบา
บุตร: มาลีกา นูแรดีน [fr] จาลีล บีลาล
ที่อยู่อาศัย: ลีเบรอวีล ประเทศกาบอง
ศิษย์เก่า: มหาวิทยาลัยป็องเตอง-ซอร์บอน

อาลี บองโก ออนดิมบา (อักษรโรมัน: Ali Bongo Ondimba, ชื่อเมื่อเกิด อาแล็ง-แบร์นาร์ บองโก; Alain-Bernard Bongo; เกิด 9 กุมภาพันธ์ 1959) หรือรู้จักในชื่อ อาลี บองโก และ อาลี เบน บองโก (Ali Ben Bongo) เป็นนักการเมืองชาวกาบองผู้ดำรงตำแหน่งประธานาธิบดีกาบองคนที่ 3 ระหว่างปี 2009–2023 เขาเป็นสมาชิกพรรคประชาธิปไตยกาบอง และเป็นบุตรของโอมาร์ กาบอง ซึ่งดำรงตำแหน่งประธานาธิบดีกาบองตั้งแต่ปี 1967 จนกระทั่งเสียชีวิตในปี 2009 ในสมัยที่บิดาเป็นประธานาธิบดี อาลีเป็นรัฐมนตรีว่าการกระทรวงการต่างประเทศระหว่างปี 1989–1991, เป็นผู้แทนเขตบ็องกอวีลในรัฐสภาระหว่างปี 1991–1999 และเป็นรัฐมนตรีว่าการกระทรวงกลาโหมระหว่างปี 1999–2009 หลังโอมาร์เสียชีวิต เขาสืบตำแหน่งประธานาธิบดีต่อมาหลังจากที่ชนะการเลือกตั้งปี 2009 และได้รับเลือกอีกครั้งในการเลือกตั้งปี 2016 ซึ่งมีรอยด่างพร้อยจากความผิดปกติ การจับกุม การละเมิดสิทธิมนุษยชน และความรุนแรงและการประท้วงหลังการเลือกตั้ง ในวันที่ 30 สิงหาคม 2023 หลังการประกาศผลการเลือกตั้งทั่วไป กองทัพกาบองออกมาก่อรัฐประหารโค่นล้มรัฐบาลของเขาและจัดตั้งคณะรัฐประหารขึ้นปกครองแทน
ชีวิตวัยเด็กและการทำงาน

อาลีตอนเกิดใช้ชื่อว่า อเลน เบอร์นาด บองโก เกิดที่บราซาวีล เป็นบุตรของ อัลเบิร์ต เบอร์นารโ บองโก (ภายหลังมีชื่อว่า โอมาร์ บองโก ออนดิมบา) และ โจเซฟ คามา (ภายหลังชื่อว่า เพเช่น ดาบานี่) มารดามีอายุ 18 ปี และเป็นเวลา 18 เดือนก่อนที่จะมีการสมรสกัน โดยมีข่าวลือว่าเขาเป็นบุตรบุญธรรมของบองโกแต่อาลีได้ปฎิเสธ
อเลินเปลี่ยนชื่อเป็นอาลีเมื่อปี ค.ศ. 1973 ภายหลังจากบิดาของเขาเปลี่ยนไปนับถือศาสนาอิสลามและปี ค.ศ. 2003 เขาและพ่อเปลี่ยนเป็นชื่อหลังซึ่งชื่อสำหรับบิดาเป็น "ออนดิมบา" เพื่อรำลึกถึงพ่อของโอมาร (ปู่ของอาลี) ที่มีนามว่า บาซิล ออนดิมบา
อะบาคาเวียร์

| ข้อมูลทางคลินิก |
| --- | --- |
รหัส ATC: J05AF06 (WHO) 
ตัวบ่งชี้
PubChem CID: 441300
DrugBank: APRD00216
ECHA InfoCard: 100.149.341 
 สารานุกรมเภสัชกรรม
อะบาคาเวียร์(Abacavir)
อาตากูน ยัลเชอกายา

| อาตากูน ยัลเชอกายา |
| --- | --- |
เกิด: 14 ธันวาคม พ.ศ. 2529
| เหรียญรางวัล> มวยสากลสมัครเล่น.ตัวแทนของ   ตุรกี .กีฬาโอลิมปิก |
| --- | --- | --- |
|  |  เอเธนส์ 2547  | ไลท์ฟลายเวท |
กีฬาเมดิเตอร์เรเนียน
|  |  อัลมีรา 2548  | ฟลายเวท |
อาตากูน ยัลเชอกายา (Atagün Yalçınkaya) นักมวยสากลสมัครเล่นชาวตุรกี เกิดเมื่อ 14 ธันวาคม พ.ศ. 2529 ที่แองการา ประเทศตุรกี
ยัลเชอกายาเริ่มชกมวยสากลสมัครเล่นตั้งแต่อายุยังน้อย จนได้ติดทีมชาติตุรกีเข้าแข่งขันกีฬาโอลิมปิก พ.ศ. 2547 ที่เอเธนส์ ประเทศกรีซ รอบแรก ชนะ จอลลี กาตงโอเล จากยูกันดา เมื่อ 18  สิงหาคม รอบสอง ชนะ เซย์ฮุน อาบิเยฟ จากอาเซอร์ไบจาน เมื่อ 21 สิงหาคม รอบก่อนรองชนะเลิศ ชนะ อันฟองโซ ปินโต จากอิตาลี เมื่อ 24 สิงหาคม รอบรองชนะเลิศ ชนะ เซอร์เก คาซาคอฟ จากรัสเซีย เมื่อ 27 สิงหาคม รอบชิงชนะเลิศ แพ้ ยาน บาร์เทเลมี จากคิวบา เมื่อ 29 สิงหาคม ได้เหรียญเงิน
อัลเชอกายาหันมาชกมวยสากลอาชีพเมื่อ พ.ศ. 2551 ขึ้นชกชนะรวด 4 ครั้งแล้วก็แขวนนวมไปโดยไม่เคยได้ชิงแชมป์ใดๆ
อาตาริ

| --- | --- |

ประเภท: บริษัทมหาชน
อุตสาหกรรม: เครื่องใช้ไฟฟ้าในบ้าน, วิดีโอเกม
ก่อตั้ง: 28 มิถุนายน ค.ศ. 1972 ในชื่อ อาตาริ อิงค์ ค.ศ. 1984 ในชื่อ อาตาริ คอร์ปอเรชั่น และ อาตาริ เกม 1998 ในชื่อ อาตาริ อินเตอร์แอกทีฟ (เป็นบริษัทย่อยของ แฮสโบรว อินเตอร์แอกทีฟ)
สำนักงานใหญ่: ลอสแอนเจลิส, ลอสแอนเจลิส, นิวยอร์ก ซิตี้, นิวยอร์ก, สหรัฐอเมริกา ลียง, ฝรั่งเศส
ผลิตภัณฑ์: วิดีโอเกม, เครื่องใช้ไฟฟ้าในบ้าน
บริษัทแม่: Warner Communications 
เครื่องเล่นอาตาริ 2600
อาตาริ (อังกฤษ: Atari Inc.) เป็นบริษัทผลิตเครื่องเล่นวิดีโอเกมของสหรัฐอเมริกา ที่มียอดขายหลายล้านเครื่องในช่วงปลายทศวรรษ 1970
ในปี 1971 โนแลนบุชเนล และเท็ดแดปนีย ก่อตั้งบริษัทไซเซอจีเอ็นจิเนียริง และได้ออกแบบสร้างวิดีโอเกมอาเขตเครื่องแรกคือคอมพิวเตอร์สเปซให้กับบริษัทนัตติงแอตโซซิเอต จนวันที่ 27 มิถุนายน 1972 บริษัทอาตาริ อิงค์ ได้ถูกก่อตั้งขึ้นและได้ว่าจ้าง อลันอัลคอรน เป็นวิศวกรด้านการออกแบบ บุชเนลตัดสินใจให้ อัลคอรน ได้ทดสอบความสามารถโดยพัฒนาเกมเลียนแบบ เกมเทเบิลเทนนิสของเครื่อง แม็กนาวอกซ์โอดีสซี ซึ่งออกวางตลาดโดยใช้ชื่อว่า ป็อง โดยแรกเริ่ม ป็อง เป็นเครื่องเล่นเกมอาเขต ต่อมาวางจำหน่ายเป็นเครื่องเล่นเกมในบ้าน บุชเนลเลือกชื่อ อาตาริ จากศัพท์ในเกมโกะ คำว่า อาตาริ ซึ่งหมายถึงกลุ่มก้อนหินซึ่งหมายถึงคู่ต่อสู้กำลังจะถูกทำให้แพ้ คำว่า อาตาริในภาษาญี่ปุ่นแปลว่า เรื่องกำลังจะเกิดขึ้นหรือบางคนกำลังถูกลอตเตอรี่
ในปี 1976 บุชเนลว่าจ้าง บริษัทกลาสวัลเลย์ สร้างเครื่องเล่นวิดีโอเกมที่ยืดหยุ่นและมีราคาประหยัดผลงานที่ได้คือ อาตาริวิดีโอคอมพิวเตอร์ซิสเต็ม หรือ วีซีเอส ซึ่งต่อมามีชื่อว่า อาตาริ 2600 แต่เนื่องจากการนำออกสู่ตลาดต้องใช้ทุนจำนวนมาก บุชเนลจึงตัดสินใจขายสิทธิให้กับ วอร์เนอร์คอมมิวนิเคชั่น ในราคา 28-32 ล้านดอลลาร์สหรัฐ และนำเงินที่ได้ไปซื้อ โฟวเกอร์แมนชั่น บุชเนลยังทำงานอยู่ในบริษัทต่อไปจนถูกไล่ออกในเดือนธันวาคม ปี 1978
ในการสร้างอาตาริ 2600 ถูกกำหนดให้วางตลาดได้ 3 ปี ในระหว่างนี้บริษัทต้องพัฒนาผลิตภัณฑ์ใหม่โดยให้มีประสิทธิภาพสูงสุดเท่าที่จะทำได้ ในที่สุดได้ออกวางจำหน่าย เครื่องรุ่นที่มีคีย์บอร์ดในตัว ในชื่อ อาตาริ 800 และรุ่นประหยัด ในชื่อ อาตาริ 400 อย่างไรก็ตามสินค้าไม่ได้รับการตอบรับจากตลาดดีเท่าที่ควรเนื่องจากผู้บริโภคให้ความสนใจ แอปเปิล ทู มากกว่าภายหลังบริษัทจึงตัดสินใจที่จะยกเลิกคีย์บอร์ดในตัว และกลับไปทำเครื่อง อาตาริ 5200
ภายใต้การบริหารงานของ วอร์เนอร์ อาตาริสามารถขายเครื่องรุ่น 2600 ได้หลายล้านเครื่องและกลายเป็นบริษัทที่มียอดขายเติบโตสูงสุดในช่วงเวลานั้น อย่างไรก็ตามพอถึงช่วงต้นปี 1980 เกิดการแข่งขันราคาอย่างมากในตลาดเครื่องเล่นเกม จากนั้นอาตาริไม่เคยประสบความสำเร็จอีกเลย วอร์เนอร์ขายสิทธิเครื่องเล่นเกม ให้ แจ็กทาไมล ในปี 1984 และขายสิทธิตัวเกมอาตาริ ให้นัมโค ในปี 1985
ทาไมล บริหารอาตาริในนามบริษัท อาตาริคอร์ป และออกจำหน่ายผลิตภัณฑ์คอมพิวเตอร์ตั้งโต๊ะในชื่อ อาตาริ เอสที ในเดือน เมษายน ของปี 1985 ต่อมาในปี 1989 ออกผลิตภัณฑ์ เครื่องเล่นเกมขนาดเล็กชื่อ อาตาริ ลิงนซ์ อย่างไรก็ตามต้องต่อสู้อย่างหนักกับ เกมบอย ของนินเท็นโด จึงหันกลับไปพัฒนาเครื่องเล่นเกมรุ่น จากัวร์ แต่ไม่ประสบผลสำเร็จทางการตลาด ในปี 1996 บริษัทควบรวมกับ บริษัทเจทีเอสอิงค์ ผู้ผลิตดิสไดรฟ์ ในปี 1998 เจทีเอสตัดสินใจขายชื่อ อาตาริ และสินทรัพย์ทั้งหมดให้กับ แฮสโบรวอินเตอร์แอกทีฟ ในราคา 5 ล้านดอลลาร์สหรัฐ
อนาคิน โซโล

| --- | --- |
ตัวละคร สตาร์ วอร์ส
อนาคิน โซโล
'
'
ตำแหน่ง: อัศวินเจได
บ้านเกิด: คอรัสซานท์ (เกิดที่เนสปิส 7)
เกิด: ปีที่ 10.5 หลังยุทธการยาวิน
ตาย: ปีที่ 27 หลังยุทธการยาวิน
เผ่าพันธุ์: มนุษย์
เพศ: ชาย
ส่วนสูง: 1.73 เมตร
สังกัด: เจได, สาธารณรัฐใหม่
นักแสดง: ไม่มี
หมวดหมู่ ตัวละครในสตาร์ วอร์ส
อนาคิน โซโล (Anakin Solo) เป็นตัวละครในเรื่องแต่งชุด สตาร์ วอร์ส ไม่มีบทบาทในภาพยนตร์ แต่มีบทบาทในหนังสือนิยายและหนังสือการ์ตูนในเรื่องแต่งเสริมจำนวนมาก ถูกกล่าวถึงครั้งแรกในหนังสือนิยาย Dark Empire และปรากฏตัวครั้งแรกในหนังสือนิยาย Dark Empire II
อนาคิน โซโล ถือกำเนิดตามเวลาในท้องเรื่องในปีที่ 10.5 หลังยุทธการยาวิน เป็นบุตรคนสุดท้องของฮัน โซโล และเลอา ออร์กานา โซโล เป็นน้องของฝาแฝด ไจนาและจาเซน ชื่อของอนาคินได้มาจากชื่อของตาของเขา คืออนาคิน สกายวอล์คเกอร์ และเป็นผู้มีพรสวรรค์ทั้งในด้านการบิน การใช้ "พลัง" และวิศวะเครื่องกล
ประวัติ > ชีวิตในช่วงต้น (ปีที่ 10.5 หลังยุทธการยาวิน - ปีที่ 22 หลังยุทธการยาวิน)

การถือกำเนิดของอนาคิน โซโล ถูกทำนายไว้ก่อนล่วงหน้าถึงกว่าหนึ่งพันปีโดยอาจารย์เจไดคนหนึ่ง อนาคินได้รับการตั้งชื่อตามชื่อตาของเขา คืออนาคิน สกายวอล์คเกอร์ โดยตอนแรกอนาคินจะถูกตั้งชื่อว่า ฮัน โซโล จูเนียร์ แต่เลอาเลือกที่จะตั้งชื่อของเขาตามชื่อตา เนื่องจากต้องการที่จะกู้ชื่อให้กับบิดา แต่เหตุผลที่แท้จริงก็คือเลอาต้องการที่จะสลายความหวาดกลัวดาร์ธ เวเดอร์ โดยการมองเห็นว่าพ่อของเธอจะกลายเป็นคนเช่นไร ผ่านบุตรของตน และอนาคินก็กลายเป็นคนที่มีพรสวรรค์ในพลัง เป็นนักบินที่เก่งกาจ และช่างกลที่มีฝีมือ สมดังที่มาของชื่อของเขา
ประวัติ > ชีวิตในช่วงต้น (ปีที่ 10.5 หลังยุทธการยาวิน - ปีที่ 22 หลังยุทธการยาวิน) > การลักพาตัว

ช่วงเวลาที่อนาคินถือกำเนิดขึ้นเป็นช่วงเวลาที่ยังสับสนวุ่นวาย สาธารณรัฐใหม่กำลังเผชิญหน้ากับกลุ่มองค์กรจักรวรรดิที่รวมตัวกันภายใต้การนำของจักรพรรดิพัลพาทีนที่คืนชีพใหม ในครั้งหนึ่ง พัลพาทีนได้ลอบสัมผัสอนาคินตั้งแต่ยังอยู่ในครรภ์ และต่อมาพัลพาทีนได้พยายามที่จะเข้าครอบครองร่างของทารกในครรภ์ ด้วยว่าต้องการร่างใหม่ที่ทรงพลังกว่า โชคดีที่วิญญาณของพัลพาทีนถูกทำลายไปเสียก่อนที่แผนการนี้จะสำเร็จ
อนาคินใช้ชีวิตในขวบปีแรกๆ ของชีวิตในสถานที่อันปลอดภัยแต่ห่างจากครอบครัวภายใต้การดูแลของดรอยด์พี่เลี้ยงและเพื่อนสนิทของเลอา คือวินเตอร์ หน่วยจู่โจมของจักรวรรดินำโดยเอกอัครราชทูตเฟอร์แกนได้เข้าโจมตีดาวอานอธในปีที่ 11 หลังยุทธการยาวิน เพื่อพยายามลักพาตัวอนาคิน โชคดีอีกครั้งที่วินเตอร์สามารถคุ้มครองอนาคินได้โดยเปิดระบบรักษาความปลอดภัยของฐานและต่อสู้กับพวกจักรวรรดิด้วยตัวเธอเอง
ประวัติ > ชีวิตในช่วงต้น (ปีที่ 10.5 หลังยุทธการยาวิน - ปีที่ 22 หลังยุทธการยาวิน) > วัยเด็ก

เมื่อเติบโตขึ้น อนาคินได้มีโอกาสกลับไปอยู่กับครอบครัวที่คอรัสซานท์ แต่เนื่องจากทั้งอนาคิน จาเซน และไจนา ต่างก็ใช้ชีวิตห่างไกลจากทั้งฮันและเลอาเป็นเวลานาน ทั้งสามจึงเห็นวินเตอร์เป็นเหมือนแม่แท้ๆ มากกว่า และเห็นเลอาเป็นคนแปลกหน้า
แหล่งข้อมูลอื่น

Anakin Solo ใน Star Wars Databank
Anakin Solo ใน Wookieepedia: The Star Wars Wiki
อาหารทะเล

อาหารทะเล ประกอบด้วยวัตถุดิบจากทะเล
อาหารทะเล เป็นอาหารที่ถูกแปรรูปจากสิ่งมีชีวิตในทะเลโดยมนุษย์ อาหารทะเลหลัก ๆ ได้แก่ ปลา และหอย ซึ่งพวกหอยนั้น ก็รวมถึงมอลลัสก์ กุ้งกั้งปู และอิคีเนอเดอร์ม แต่ในทางประวัติศาสตร์ สัตว์เลี้ยงลูกด้วยน้ำนมทางทะเลบางชนิดอย่างวาฬและโลมา ก็เคยถูกบริโภคเป็นอาหาร และเหลือจำนวนน้อยลงในเวลาต่อมา พืชทะเลที่กินได้ อาทิ สาหร่าย ก็มีการบริโภคโดยเฉพาะอย่างยิ่งในทวีปเอเชีย สำหรับในทวีปอเมริกาเหนือนั้น อาหารทะเลยังรวมถึงอาหารที่ทำมาจากสัตว์ในน้ำจืดอีกด้วย หรืออาจกล่าวได้ว่า อาหารทะเลของอเมริกาเหนือคืออาหารที่ทำมาจากสัตว์ในน้ำ
การสรรหาวัตถุดิบมาทำอาหารทะเล สามารถทำได้โดยการประมงและการเพาะเลี้ยงสัตว์น้ำ โดยทั่วไปแล้ว อาหารทะเลจะถูกแยกออกจากเนื้อ แม้ว่าจะมีสัตว์ทะเลอยู่ด้วยก็ตาม และอาหารทะเลก็ถูกงดสำหรับมังสวิรัติ อาหารทะเลเป็นแหล่งโปรตีนที่สำคัญมาก จากอาหารทั้งหมดของโลก
ประเภทของอาหารทะเล

ปลา
มอลลัสกา
ไบวาล
แกสโทรพอด
เซฟาโลพอด
กุ้งกั้งปู
กุ้ง
ปู
ล็อบสเตอร์
เคย
สัตว์น้ำอื่น ๆ
สัตว์เลี้ยงลูกด้วยน้ำนมทางทะเล
สัตว์เลื้อยคลานทะเล (เต่า, จระเข้)
อิคีเนอเดอร์ม
แมงกะพรุน
เพรียงหัวหอม
หนอนช้อน
กบ
สาหร่าย
แหล่งข้อมูลอื่น

Wikibooks Cookbook
อำเภอหาถรัส

| อำเภอหาถรัส |
| --- | --- |
อำเภอในรัฐอุตตรประเทศ
ที่ตั้งของอำเภอในรัฐอุตตรประเทศ
ประเทศ: อินเดีย
รัฐ: อุตตรประเทศ
มณฑล: อลีครห์
สำนักงานอำเภอ: หาถรัส
การปกครอง
 • โลกสภา: หาถรัส
พื้นที่
 • รวม: 1,840 ตร.กม. (710 ตร.ไมล์)
ประชากร (2011)
 • รวม: 1,564,708 คน
 • ความหนาแน่น: 850 คน/ตร.กม. (2,200 คน/ตร.ไมล์)
ประขากร
 • การรู้หนังสือ: 71.6%
 • สัดส่วนเพศ: 871
เขตเวลา: UTC+05:30 (IST)
เว็บไซต์: https://hathras.nic.in/
อำเภอหาถรัส (Hathras district) หรือชื่อเดิม อำเภอมหามายานคร (Mahamaya Nagar district) เป็นอำเภอในรัฐอุตตรประเทศ อินเดีย เมืองหลวงของอำเภอคือหาถรัส อำเภอหาถนัสเป็นส่วนหนึ่งของมณฑลอลีครห์ และมีพื้นที่ 1,840 ตารางกิโลเมตร (710 ตารางไมล์) ประชากร 1,564,708 คนตามสำมะโนครัวปี 2011
อำเภอหาถรัสจัดตั้งขึ้นในวันที่ 3 พฤษภาคม 1997 โดยการรวมบางส่วนของอำเภออลีครห์, มถุรา และ อัคร์ ปัจจุบัน อำเภอหาถรัสประกอบด้วยสี่ เตหสิล คือ หาถรัส, ซาดาบาด, สินกานทรราว และ สาสนี
ในปี 2020 เหตุฆ่าข่มขืนหมู่ที่เกิดขึ้นที่นี่ ได้นำไปสู่การประท้วงทั่วประเทศต่อกรณีดังกล่าว
อะนะตะเอะ / อู เบบี

| "อะนะตะเอะ / Ooo Baby"> เพลงโดยเอ็กซ์ไซล์.จากอัลบั้มEXILE JAPAN / Solo |
| --- | --- |
วางจำหน่าย: 23 พฤศจิกายน พ.ศ. 2554
บันทึกเสียง: พ.ศ. 2554
แนวเพลง: เจ-ป็อป
ค่ายเพลง: ริทึม โซน
"อะนะตะเอะ / อู เบบี" (ญี่ปุ่น: あなたへ / ウー・ベイベー; โรมาจิ: Anata e / Ooo Baby) เป็นซิงเกิลที่ 38 ของเอ็กซ์ไซล์ วางจำหน่ายวันที่ 23 พฤศจิกายน พ.ศ. 2554 ในรูปแบบในรูปแบบดับเบิลเอไซด์ซิงเกิล เพื่อเป็นการฉลองครบรอบ 3 ปีเบสท์อัลบัม EXILE BALLAD BEST
เพลง Ooo Baby เป็นโซโลซิงเกิลที่สองของ ATSUSHI และเป็นเพลงในแนวแบล็คมิวสิก
มิวสิกวิดีโอเพลง อะนะตะเอะ เป็นเรื่องราวของสมาชิกทั้ง 14 คน ส่วนมิวสิกวิดีโอเพลง Ooo Baby เป็นเรื่องราวของ ATSUSHI ร้องเพลงในไนท์คลับแห่งหนึ่งในสไตล์เอเชีย
เพลง อะนะตะเอะ สามารถขึ้นสู่อันดับที่ 1 ชาร์ตดาวน์โหลดของ RIAJ
รายชื่อเพลง

あなたへ
Ooo Baby
あなたへ (Instrumental)
Ooo Baby (Instrumental)
มิวสิกวิดีโอ

あなたへ (Video Clip)
Ooo Baby (Video Clip)
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 23 พฤศจิกายน 2011 | ชาร์ตซิงเกิลออริกอนรายวัน | #1 | 32,559 |  |  |
| 23 พฤศจิกายน 2011 | ชาร์ตซิงเกิลออริกอนรายสัปดาห์ | #2 | 119,583 | 151,551 | 11 สัปดาห์ |
| 23 พฤศจิกายน 2011 | ชาร์ตซิงเกิลออริกอนรายเดือน | #6 | 119,583 | 151,551 |  |
| 23 พฤศจิกายน 2011 | ชาร์ตซิงเกิลออริกอนรายปี | #50 | 147,124 | 151,551 |  |
ข้อมูลเพิ่มเติม

อะนะตะเอะ / Ooo Baby Special site http://exile.jp/anatahe/ เก็บถาวร 2013-01-27 ที่ เวย์แบ็กแมชชีน
ข้อมูลซิงเกิล อะนะตะเอะ / Ooo Baby http://exile.jp/discography/index.html เก็บถาวร 2011-11-01 ที่ เวย์แบ็กแมชชีน